《题丁野夫画》
明代·平显

胡丁已没四十载，化鹤归来知是非。郭外梅村更地主，笔端松石见天机。

一时好手不可遇，千古赏音如此稀。长忆西湖旧游处，画船清雨白鸥飞。

作者简介：浙江钱塘人，字仲微。博学多闻，诗文皆有典则。以荐授广西藤县知县，谪戍云南。黔国公沐英重其才，辟为教读。卒年七十四。其诗怪变豪放，有得于远游之助。有《松雨斋集》。